ประกาศคณะกรรมการกํากับตลาดทุน  
ที่ ทจ. 52/2563  
เรื่อง หลักเกณฑ์ เงื่อนไข และวิธีการรายงานการเปิดเผยข้อมูล  
เกี่ยวกับฐานะการเงินและผลการดําเนินงานของ  
บริษัทต่างประเทศที่ออกและเสนอขายหุ้น  
(ฉบับที่ 3)

 

 อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 คณะกรรมการกํากับตลาดทุนออกประกาศไว้ดังต่อไปนี้

 ข้อ 1 ให้ยกเลิกความในข้อ 17 แห่งประกาศคณะกรรมการกํากับตลาดทุน ที่ ทจ. 17/2558 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทต่างประเทศที่ออกและเสนอขายหุ้น ลงวันที่ 9 เมษายน พ.ศ. 2558 และให้ใช้ความต่อไปนี้แทน  
 “ข้อ 17 ในการจัดทําการวิเคราะห์และคําอธิบายระหว่างกาลของฝ่ายจัดการ (Interim Management Discussion and Analysis) ของบริษัทต่างประเทศตามข้อ 15 ต้องมีรายละเอียดตามรายการที่กําหนดสําหรับการวิเคราะห์และคําอธิบายของฝ่ายจัดการที่อยู่ในแบบ 56-1 One Report ท้ายประกาศว่าด้วยการเปิดเผยข้อมูลเกี่ยวกับฐานะการเงินและผลการดําเนินงาน และรายละเอียดเพิ่มเติมอย่างน้อยในเรื่องดังต่อไปนี้  
 (1) ความคืบหน้าของการแก้ไขการดําเนินงานหรือฐานะการเงิน  
 (2) ภาระผูกพันและหนี้สินที่อาจเกิดขึ้นในภายหน้า  
 (3) รายการระหว่างกันตามที่กําหนดในแบบ 56-1 One Report ท้ายประกาศว่าด้วยการเปิดเผยข้อมูลเกี่ยวกับฐานะการเงินและผลการดําเนินงาน”

ข้อ 2 ให้ยกเลิกความในข้อ 18 แห่งประกาศคณะกรรมการกํากับตลาดทุน ที่ ทจ. 17/2558 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทต่างประเทศที่ออกและเสนอขายหุ้น ลงวันที่ 9 เมษายน พ.ศ. 2558 และให้ใช้ความต่อไปนี้แทน

“ข้อ 18 รายงานประจําปีของบริษัทต่างประเทศต้องมีข้อมูลดังต่อไปนี้  
 (1) ในกรณีเป็นบริษัทต่างประเทศที่มีหุ้นเป็นหลักทรัพย์จดทะเบียนในตลาดหลักทรัพย์ แห่งประเทศไทย ต้องมีข้อมูลตามแบบ 56-1 One Report ท้ายประกาศว่าด้วยการเปิดเผยข้อมูลเกี่ยวกับฐานะการเงินและผลการดําเนินงาน และรายการข้อมูลเพิ่มเติมตามข้อ 19(2)  
 (2) ในกรณีเป็นบริษัทต่างประเทศที่มีการเพิกถอนหุ้นออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทยและไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ ต้องมีข้อมูลตามที่บริษัทต่างประเทศมีหน้าที่ส่งต่อผู้ถือหุ้นตามที่กฎหมายจัดตั้งบริษัทต่างประเทศนั้นกําหนด เว้นแต่สํานักงานจะกําหนดเป็นประการอื่น”

ข้อ 3 ให้ยกเลิกความในข้อ 19 แห่งประกาศคณะกรรมการกํากับตลาดทุน ที่ ทจ. 17/2558 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทต่างประเทศที่ออกและเสนอขายหุ้น ลงวันที่ 9 เมษายน พ.ศ. 2558 และให้ใช้ความต่อไปนี้แทน  
 “ข้อ 19 แบบแสดงรายการข้อมูลประจําปีของบริษัทต่างประเทศต้องมีข้อมูลอย่างน้อยดังต่อไปนี้  
 (1) ข้อมูลตามแบบ 56-1 One Report ท้ายประกาศว่าด้วยการเปิดเผยข้อมูลเกี่ยวกับฐานะการเงินและผลการดําเนินงาน  
 (2) ข้อมูลที่กําหนดให้เปิดเผยเพิ่มเติมเนื่องจากลักษณะเฉพาะของบริษัทต่างประเทศ หรือมีข้อเท็จจริงที่เกี่ยวข้องซึ่งมีลักษณะเป็นการเฉพาะตามข้อ 32”

 ข้อ 4 ให้เพิ่มความต่อไปนี้เป็นข้อ 19/1 ในส่วนที่ 5 การจัดทําแบบแสดงรายการข้อมูลประจําปี ของหมวด 2 การเปิดเผยข้อมูลเกี่ยวกับฐานะการเงินและผลการดําเนินงานตามหลักเกณฑ์ของไทย แห่งประกาศคณะกรรมการกํากับตลาดทุน ที่ ทจ. 17/2558 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทต่างประเทศที่ออกและเสนอขายหุ้น ลงวันที่ 9 เมษายน พ.ศ. 2558  
 “ข้อ 19/1 ในกรณีที่บริษัทต่างประเทศมีหน้าที่ยื่นแบบ 56-1 One Report หากแบบดังกล่าวกําหนดให้บริษัทสามารถเปิดเผยข้อมูลใดบนเว็บไซต์ของบริษัทแทนการเปิดเผยในแบบได้ ให้บริษัทที่เลือกเปิดเผยข้อมูลบนเว็บไซต์ดําเนินการให้แบบ 56-1 One Report มีจุดเชื่อมโยงโดยตรงไปยังข้อมูลที่เปิดเผยบนเว็บไซต์ของบริษัทนั้น และในกรณีที่ข้อมูลที่เปิดเผยบนเว็บไซต์ดังกล่าวเป็นข้อมูลในส่วนเอกสารแนบท้ายแบบ 56-1 One Report ห้ามมิให้บริษัทเปลี่ยนแปลง  
หรือแก้ไขข้อมูลที่เปิดเผยบนเว็บไซต์ตลอดระยะเวลา 5 ปีนับแต่วันที่ยื่นแบบ 56-1 One Report ด้วย  
 บริษัทต่างประเทศที่มีการเปิดเผยข้อมูลบนเว็บไซต์ของบริษัทตามวรรคหนึ่ง ต้องจัดให้มีข้อความดังต่อไปนี้อยู่ในแบบ 56-1 One Report

 “ในกรณีที่แบบ 56-1 One Report ฉบับนี้อ้างอิงข้อมูลที่เปิดเผยบนเว็บไซต์ของบริษัท ให้ถือว่าข้อมูลที่เปิดเผยบนเว็บไซต์ดังกล่าวเป็นส่วนหนึ่งของแบบ 56-1 One Report ฉบับนี้ โดยคณะกรรมการบริษัทรับผิดชอบต่อความถูกต้องครบถ้วนของข้อมูลที่อ้างอิงนั้นเช่นเดียวกับการนําข้อมูลมาแสดงให้ปรากฏในแบบ 56-1 One Report ฉบับนี้””

ข้อ 5 ให้ยกเลิกตารางประเภทและระยะเวลาส่งรายงานที่แสดงฐานะการเงินและผลการดําเนินงานของบริษัทต่างประเทศที่มีหน้าที่เปิดเผยข้อมูลตามหลักเกณฑ์ของไทย ที่ ทจ. 17/2558 เรื่อง หลักเกณฑ์ เงื่อนไข และวิธีการรายงานการเปิดเผยข้อมูล เกี่ยวกับฐานะการเงินและผลการดําเนินงานของบริษัทต่างประเทศที่ออกและเสนอขายหุ้น ลงวันที่ 9 เมษายน พ.ศ. 2558 และให้ใช้ตารางประเภทและระยะเวลาส่งรายงานที่แสดงฐานะการเงินและผลการดําเนินงานของบริษัทต่างประเทศที่มีหน้าที่เปิดเผยข้อมูลตามหลักเกณฑ์ของไทยท้ายประกาศนี้แทน

 ข้อ 6 ให้บริษัทต่างประเทศที่มีหน้าที่ส่งแบบแสดงรายการข้อมูลประจําปีหรือรายงานประจําปี ตามแบบ 56-1 One Report สามารถจัดทําแบบแสดงรายการข้อมูลประจําปีหรือรายงานประจําปี ตามหลักเกณฑ์และแบบที่ถูกยกเลิกโดยประกาศคณะกรรมการกํากับตลาดทุน ที่ ทจ. 55/2563 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 20) ลงวันที่ 18 สิงหาคม พ.ศ. 2563 สําหรับรอบระยะเวลาบัญชีสิ้นสุดก่อนวันที่ 31 ธันวาคม พ.ศ. 2564 ได้

 ข้อ 7 ประกาศนี้ให้ใช้บังคับตั้งแต่วันที่ 1 กันยายน พ.ศ. 2563 เป็นต้นไป

 ประกาศ ณ วันที่ 18 สิงหาคม พ.ศ. 2563  


 (นางสาวรื่นวดี สุวรรณมงคล)  
 เลขาธิการ  
 สํานักงานคณะกรรมการกํากับหลักทรัพย์และตลาดหลักทรัพย์  
 ประธานกรรมการ  
 คณะกรรมการกํากับตลาดทุน